Okresná prokuratúra Trebišov 
Jána Husa 1925/15, 075 01 Trebišov 1 	

Sp. zn. : 2 Pv 418/12/8811	Trebišov, 16.12.2013
EEČ : 2-69-703-2013

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Trebišov
Podľa § 215 odsek 2 písmeno c Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	Ako zákonný rodič si neplní vyživovaciu povinnosť, ktorá mu vyplýva zo Zákona o rodine a zároveň mu bola uložená aj rozsudkom Okresného súdu v Teplicích, spisová značka 14Nc 1162/2011 zo dňa 22.09.2011, ktorý nadobudol právoplatnosť dňa 12.11.2011, a to v mieste bydliska, ako aj inde prispievať na výživu svojich XXXXX XXXXX, XXXXX mesačne sumou 500,- Kč (19,89 €) na každého z nich vždy do 15. dňa, toho ktorého mesiaca vopred k rukám matky XXXXX, narodenej 29.01.1987, trvale bytom Trebišov, Komenského 1675/17, bez prihlásenia Trebišov, Tržná 1492/10, čím mu takto vznikol dlh na výživnom za obdobie od 01.09.2011 až doposiaľ v celkovej výške 537,14 € (13.500,- Kč),

lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom alebo iným cudzozemským orgánom príslušným na konanie o trestnom čine, priestupku alebo o inom správnom delikte a toto rozhodnutie možno považovať za dostačujúce

Odôvodnenie:
	Vyšetrovateľ Okresného riaditeľstva Policajného zboru v Trebišove uznesením pod spisovou značkou ČVS:ORP-314/OVK-TV-2012 dňa 12.06.2012 vzniesol obvinenie XXXXX pre prečin zanedbania povinnej výživy podľa § 207 odsek 1, odsek 3 písmeno b Trestného zákona na tom skutkovom základe, že ako zákonný rodič si neplní vyživovaciu povinnosť, ktorá mu vyplýva zo Zákona o rodine a zároveň mu bola uložená aj rozsudkom Okresného súdu v Teplicích, spisová značka 14Nc 1162/2011 zo dňa 22.09.2011, ktorý nadobudol právoplatnosť dňa 12.11.2011, a to v mieste bydliska, ako aj inde prispievať na výživu svojich XXXXX XXXXX XXXXX, mesačne sumou 500,- Kč (19,89 €) na každého z nich vždy do 15. dňa, toho ktorého mesiaca vopred k rukám matky XXXXX, narodenej 29.01.1987, trvale bytom Trebišov, Komenského 1675/17, bez prihlásenia Trebišov, Tržná 1492/10, čím mu takto vznikol dlh na výživnom za obdobie od 01.09.2011 až doposiaľ v celkovej výške 537,14 € (13.500,- Kč).

Generálna prokuratúra v Bratislave na základe návrhu Okresnej prokuratúry v Trebišove požiadala o prevzatie trestného stíhania Ministerstvo spravodlivosti Slovenskej republiky, na základe čoho bolo vykonané trestné konanie proti obvinenému XXXXX na území Českej republiky. 

Trestným príkazom Okresného súdu v Teplicích spisovej značky 3T 66/2013 zo dňa 29.03.2013, právoplatným dňa 19.06.2013 bol obvinený XXXXX uznaný vinným z prečinu zanedbania povinnej výživy podľa § 196 odsek 1 Trestného zákonníka Českej republiky a bol odsúdený k trestu odňatia slobody v trvaní 10 (desať) mesiacov, výkon ktorého bol podmienečne odložený na skúšobnú dobu v trvaní 20 (dvadsať) mesiacov.

Podľa článku 35 odsek 1 písmeno b, písmeno i Európskeho dohovoru o odovzdávaní trestného konania z 15.05.1972, osobu, nad ktorou bol vynesený právoplatný a vykonateľný rozsudok, nemožno pre ten istý skutok ani stíhať, ani odsúdiť, ani na nej nemožno vykonať trest v inom zmluvnom štáte, pokiaľ uložený trest bol úplne vykonaný, alebo sa vykonáva.

Podľa § 9 odsek 1 písmeno g Trestného poriadku, trestné stíhanie nemožno začať a ak už bolo začaté, nemožno v ňom pokračovať a musí byť zastavené, ak tak ustanovuje medzinárodná zmluva.

Vzhľadom na vyššie uvedené skutočnosti bolo potrebné trestné stíhanie proti obvinenému XXXXX zastavené, lebo o skutku odovzdanom na trestné stíhanie do cudziny bolo právoplatne rozhodnuté cudzozemským súdom a toto rozhodnutie možno považovať za dostačujúce.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Valéria Kovalová
prokurátorka